Θόργκαλ

Ο Θόργκαλ είναι ο βασικός χαρακτήρας του ομώνυμου έγχρωμου κόμικ του Βέλγου Ζαν φαν Χάμε (σενάριο) και του Πολωνού Γκρέγκορζ Ροσίνσκι (σκίτσα). Η σειρά πρωτοξεκίνησε ως μέρος του βελγικού περιοδικού Τεντέν και συνεχίστηκε από το 1980 και μετά ως ανεξάρτητη σειρά. Η γλώσσα του πρωτοτύπου είναι τα γαλλικά, ενώ η σειρά έχει μεταφραστεί στα αγγλικά, στα ολλανδικά, στα γερμανικά, στα πολωνικά, στα δανικά, στα σουηδικά, στα τουρκικά, στα ελληνικά, καθώς και σε άλλες γλώσσες. Οι διαστάσεις του εντύπου είναι καθορισμένες από την γαλλο-βελγική παράδοση των 48σέλιδων κόμικ με σκληρό εξώφυλλο (30x22 εκατοστά).

Η ιστορία του Θόργκαλ είναι ένα μείγμα ηρωικής φαντασίας, μυθολογίας των Βορείων λαών και επιστημονικής φαντασίας.

 Σύνοψη 

Το κόμικ εξιστορεί τις περιπέτειες του παιδιού των άστρων το οποίο βρήκαν και μεγάλωσαν οι Βίκινγκ του Βορρά. Τον ονόμασαν Θόργκαλ Έγκιρσον, εμπνευσμένοι από τα ονόματα του Θεού Θωρ και του γίγαντα βασιλιά της θάλασσας Έγκιρ. Ενήλικος, ο Θόργκαλ έγινε εξαιρετικός τοξότης και θαρραλέος και ικανός πολεμιστής. Παρά τις ηθικές του αξίες και τον ειρηνικό του χαρακτήρα, ο Θόργκαλ θα γνωρίσει αιματηρές περιπέτειες εξ αιτίας της ανθρώπινης απληστίας και της σκληρότητας των Θεών.

 Χώρες 
Νόρθλαντ : γη των Βίκινγκ του Βορρά
Χώρα Κα: πιθανώς χώρα της Κεντρικής ή Νοτίου Αμερικής
Μπρέκ Ζαρίθ
Πονάντ : απομακρυσμένη επαρχία της Ρωμαϊκής Αυτοκρατορίας

 Λαοί 
Βίκινγκ
Ξίντζιν : φανταστικός λαός της Χώρας Κα.
Σάαμς : φανταστικός λαός της Χώρας Κα.

 Χαρακτήρες 

Θόργκαλ: παιδί των άστρων, που μεγάλωσε ανάμεσα στους Βίκινγκ του Βορρά
τρελο-Γκάνταλφ: Βασιλιάς των Βίκινγκ του Βορρά
Ααρίσια: αγαπημένη του Θόργαλ και κόρη του τρελο-Γκάνταλφ
Γιολάν: γιος του Θόργκαλ
Ξυλοπόδαρος: γέρος οπλοποιός με ξύλινο πόδι
ασυγκράτητος Τζαλ: ανιψιός του Ξυλοπόδαρου
Κρις Ντε Βαλντόρ: αδίσταχτη κυνηγός θησαυρών

 Τεύχη 

  Ελληνικός Τίτλος 
(στην παρένθεση η αρίθμηση της σειράς "Κόκκινος Κύκλος" της Μαμούθ Comix)  Τίτλος του πρωτότυπου 
(στην παρένθεση το έτος πρώτης κυκλοφορίας) 01 - Η προδομένη μάγισσα (1) 01 - La Magicienne trahie (1980) 02 - Το νησί των παγωμένων θαλασσών (3) 02 - L'Ile des Mers gelées (1980)  03 - Οι τρεις γέροντες του Αράν (5) 03 - Les 3 Vieillards du Pays d'Aran (1981) 04 - Η μαύρη γαλέρα (7) 04 - La Galère noire (1982) 05 - Πέρα από τις σκιές (9) 05 - Au-delà des Ombres (1983) 06 - Η πτώση του Μπρεκ-Ζαρίθ (11) 06 - La Chute de Brek Zarith (1984) 07 - Το παιδί των άστρων (15) 07 - L'enfant des étoiles (1984) 08 - Αλινόη (17) 08 - Alinoe (1985) 09 - Οι Τοξότες (19) 09 - Les Archers (1985) 10 - Η Χώρα Κα (22) 10 - Le Pays Qâ (1986) 11 - Τα μάτια του Τάναλοκ (24) 11 - Les Yeux de Tanatloc (1986) 12 - Η πόλη του χαμένου θεού (27) 12 - La cité du Dieu perdu (1987) 13 - Μεταξύ γης και φωτός (30) 13 - Entre Terre et Lumière (1988) 14 - Ααρίσια (32) 14 - Aaricia (1989) 15 - Ο άρχοντας των ορέων (33) 15 - Le Mâitre des montagnes (1989) 16 - Η Λύκαινα (34) 16 - Louve (1990) 17 - (Δεν έχει κυκλοφορήσει στην Ελλάδα) 17 - La Gardienne des Clés (1991) 18 - (Δεν έχει κυκλοφορήσει στην Ελλάδα) 18 - L'Epée-Soleil (1992) 19 - (Δεν έχει κυκλοφορήσει στην Ελλάδα) 19 - La Forteresse invisible (1993) 20 - (Δεν έχει κυκλοφορήσει στην Ελλάδα) 20 - La Marque des Bannis (1995) 21 - (Δεν έχει κυκλοφορήσει στην Ελλάδα) 21 - La Couronne d'Ogotai (1995) 22 - (Δεν έχει κυκλοφορήσει στην Ελλάδα) 22 - Géants (1996) 23 - (Δεν έχει κυκλοφορήσει στην Ελλάδα) 23 - La Cage (1997) 24 - (Δεν έχει κυκλοφορήσει στην Ελλάδα) 24 - Arachnéa (1999) 25 - (Δεν έχει κυκλοφορήσει στην Ελλάδα) 25 - Le Mal bleu (1999) 26 - (Δεν έχει κυκλοφορήσει στην Ελλάδα) 26 - Le Royaume sous le Sable (2001) 27 - (Δεν έχει κυκλοφορήσει στην Ελλάδα) 27 - Le Barbare (2002) 28 - (Δεν έχει κυκλοφορήσει στην Ελλάδα) 28 - Kriss de Valnor (2004) 29 - (Δεν έχει κυκλοφορήσει στην Ελλάδα) 29 - Le Sacrifice (November 2006)

 Πιθανό τέλος 
Το 29ο τεύχος του Θόργκαλ φέρεται να είναι το τελευταίο με σενάριο του Jean Van Hamme. Κυκλοφορεί η φήμη ότι η σειρά θα συνεχιστεί με σενάριο του Yves Sente. Όμως οι νέες περιπέτειες θα επικεντρωθούν πιθανότατα στον Γιολάν. Τίθεται το ερώτημα αν τα μελλοντικά τεύχη θα αποτελούν συνέχεια της σειράς ή μια νέα ανεξάρτητη σειρά με άλλο τίτλο.

Εκδόσεις

 Le Lombard: Τεύχη 1 με 29 (Βέλγιο).
 Μαμούθ Comix: Τεύχη 1 με 16 (Ελλάδα).
 Donning Company Publishers: Τεύχη 1 με 29 (ΗΠΑ).
 Cinebook Ltd: 2 τεύχη (Αγγλία).

Εξωτερικοί σύνδεσμοι
Επίσημη ιστοσελίδα (γαλλικά)
Λίστα κόμικ και εξώφυλλων κόμικ  (αγγλικά)
Σελίδα της Μαμούθ Comix

Κατηγορία:Βελγικά κόμικς
Κατηγορία:Βέλγοι χαρακτήρες κόμικς
Κατηγορία:Κόμικς φαντασίας
Κατηγορία:Κόμικς επιστημονικής φαντασίας
Κατηγορία:Κόμικς που έγιναν βιντεοπαιχνίδια